stanford-oval/wikipedia huggingface dataset:
ישראל אייכלר
הערות שוליים

↑  סוף ל'מפץ החרדי'? הוגשה רשימת 'יהדות התורה' לכנסת, באתר כיכר השבת, 20 בפברואר 2019
↑  אמיר אטינגר, נתניהו התחייב לתקצוב בלי חובת ליבה: הסתיימה המחלוקת בין דגל התורה לאגודת ישראל, באתר ישראל היום, 12 בספטמבר 2022
↑  לדוגמה: נחמן בן-יהודה, Theocratic Democracy: The Social Construction of Religious and Secular Extremism. הוצאת אוניברסיטת אוקספורד, 2010. עמ' 16, 139-140.
| חברי הכנסת המכהנים בכנסת העשרים וחמש |
| --- | --- | --- |
(חברי הכנסת ששמותיהם מודגשים מכהנים גם כשרים או כסגני שרים בממשלת ישראל השלושים ושבע)
| סיעות הקואליציה של ממשלת ישראל השלושים ושבע (68 חברי הכנסת)  | סיעות הקואליציה של ממשלת ישראל השלושים ושבע (68 חברי הכנסת)  |  |
| הליכוד (32) | נתניהו • לוין • גלנט • אוחנה • ברקת • דיכטר • ישראל כ"ץ • קרעי • ביטן • אדלשטיין • רביבו • דיסטל-אטבריאן • ואטורי • דנינו • גוטליב • מילביצקי • ביסמוט • סעדה • דלל • גמליאל • אופיר כץ • גולן • אילוז • קלנר • עטייה • הלוי • מלקו • שקלים • שטרית • פסל • גואטה • בוארון |  |
| ש"ס (11) | דרעי • מלכיאלי • ארבל • אזולאי • אבוטבול • בוסו • טייב • בצלאל • מישרקי • מלול • מושיאשוילי |  |
| הציונות הדתית (7) | סופר • סטרוק • רוטמן • וולדיגר • טל • סולומון • סוכות |  |
| יהדות התורה (7) | גפני • טסלר • אשר • אייכלר • פינדרוס • רוט • ברוכי |  |
| עוצמה יהודית (6) | בן גביר • וסרלאוף • אלמוג כהן • פוגל • סון הר-מלך • קרויזר |  |
| הימין הממלכתי (4) | סער • אלקין • השכל • בוסקילה |  |
| נעם (1) | מעוז |  |
| סיעות האופוזיציה (52 חברי הכנסת) | סיעות האופוזיציה (52 חברי הכנסת) |  |
| יש עתיד (24) | לפיד • מאיר כהן • אלהרר • מירב כהן • שטרן • מיקי לוי • בן ארי • בן ברק • סגלוביץ • טופורובסקי • שיר • רול • להב-הרצנו • בליאק • רון כץ • צרפתי הרכבי • מזרסקי • סאקס פרידמן • דבורה ביטון • טור-פז • דוידסון • שירי • מירון • ירון לוי |  |
| המחנה הממלכתי (8) | גנץ • איזנקוט • תמנו • טרופר • מיכאל ביטון • כהנא • פרקש-הכהן • שוסטר |  |
| ישראל ביתנו (6) | ליברמן • פורר • סובה • ניר • מלינובסקי • עמאר |  |
| רע"מ (5) | עבאס • טאהא • אל-הואשלה • ח'טיב-יאסין • חוג'יראת |  |
| חד"ש-תע"ל (5) | עודה • טיבי • תומא סלימאן • כסיף • עטאונה |  |
| העבודה (4) | מיכאלי • לזימי • קריב • רייטן |  |
| --- | --- |
בקרת זהויות :  NLI: 987007283088805171  LCCN: nr96012412  VIAF: 17120271   WorldCat (עם VIAF): 17120271 
ח"כ אייכלר בתפקידו כיו"ר ועדת העבודה והרווחה, 2023
בצקת מקולרית על רקע סוכרת

| --- | --- |

 תחום:  diabetology 
 גורם:  סוכרת 
 טיפול:  אפליברספט  אווסטין  רניביזומאב 
 קישורים ומאגרי מידע
 eMedicine:  1225122 
 MeSH:  D003930
 סיווגים
 ICD-10:  H36.0 
 ICD-11:  9B71.0 
 
בצקת מקולרית על רקע סוכרת (באנגלית: Diabetic Macular Edema - DME) היא מחלת עיניים הנוצרת כתופעת לוואי של מחלת הסוכרת ומוכרת גם כרטינופתיה סוכרתית. הפגיעה בראייה נגרמת בשל זרימת דם מוגברת המייצרת לחץ על כלי הדם ברשתית, אשר מתחילים להפריש נוזל המתעבה במרכז הראייה עד שנוצרת בצקת. הבצקת המקולרית פוגעת בראייה ומהווה סיכון משמעותי לעיוורון. בדיקות שגרה ואבחון מוקדם יוכלו להאט את קצב המחלה.
אבחון עצמי מוקדם לחשד למחלה יכול להיעשות באמצעות אמצעי פשוט כדוגמת לוח אמסלר(אנ'), שהוא למעשה רשת פסים שתי וערב עם נקודת פיקסציה שחורה במרכז בה מתמקדים. המלצת הרופאים היא לבצע בדיקה זו, גם שלא עולה חשד למחלה, על מנת לאבחנה מוקדם ככל האפשר.
חלק מתסמיני המחלה מזכירים את המחלה ניוון מקולרי (AMD - Age related Macular Degeneration), בהם אזורים מתים או מטושטשים באזור המקולרי, וכן בצורת הטיפול והאבחנה.
רטינופתיה סוכרתית - גורמים

רטינופתיה סוכרתית פוגעת בעיקר בחולים "ותיקים" בסוכרת - מחלה המשפיעה על מערכות הגוף השונות, וביניהן כלי הדם הקטנים בגוף. ברשתית העין מצויים כלי דם קטנים רבים, אשר נשחקים בעקבות המחלה, נוזלים מתחילים לדלוף מדפנותיהם וגורמים למשקעים. דליפה במרכז הרשתית (מקולה) תגרום להצטברות נוזלים במרכז הראייה ולירידה בחדות הראייה עקב כך. בשלב מתקדם יותר ייווצרו דימומים לתוך העין, ועם התקדמות המחלה טשטוש הראייה יחמיר עד למצב של אובדן ראייה.
אבחנה

בדיקת כמות הנוזל המצוי במקולה, באמצעות צילום OCT של הרשתית, מתבצעת אצל רופא עיניים. OCT, ראשי תיבות של "Optical Coherence Tomography" ("טומוגרפיה אופטית קוהרנטית") היא בדיקת דימות המבוססת על החזר גלי אור משכבות הרשתית, ומגיעה לכדי דיוק של מיקרונים במדידת כמות הנוזל המצטבר בין שכבות הרשתית.
בדיקה זאת מקובלת לאבחון התעבות הבצקת המקולרית ולמעקב אחרי תגובת הבצקת ותגובת הרשתית לטיפול. תהליך הצילום הוא קצר ופשוט ואינו כרוך בכאב או תופעות לוואי. ניתן לחזור על הבדיקה פעמים רבות לפי הצורך.
אבחנה > אבחון עצמי

ניתן להיעשות בבית באמצעות "מבחן אמסלר" (AMSLER grid): הקווים הישרים של המשבצות צריכים להראות ישרים ומקבילים וללא קפיצות וריצודים הן בשתי העיניים והן בהסתכלות בכל עין בנפרד. אם אין הדבר כך, יכולה עובדה זו להוות חשד ראשוני לבעיית ניוון מרכז הראיה, אם כי ייתכן שהבעיה נובעת מגורמים אחרים 
(הדפסת "לוח אמסלר", והסבר שימוש באנגלית ובעברית-1 ובעברית-2)
רטינופתיה סוכרתית - מניעה וטיפול > מניעה

בבדיקה שגרתית אצל רופא עיניים, המומלצת לחולי סוכרת, ניתן לאבחן את הפגיעה ולטפל בה בזמן על מנת למנוע ירידה בכושר הראייה. אם מופיעה בצקת מקולרית (רטינופתיה סוכרתית), או שהאבחנה נעשית אף מאוחר יותר, עם הופעת כלי דם חדשים ברשתית, ככל שהטיפול מוקדם יותר, יש יותר סיכוי שהטיפול יועיל יותר.
לחולה עצמו מומלץ להקפיד על איזון הסוכרת, איזון לחץ הדם, טיפול נכון ובזמן ולפני הופעת מחלה קשה ומתקדמת, בדיקה תקופתית מסודרת על ידי רופא עיניים, מודעות החולה הסוכרתי לסכנה הנשקפת לראייה.
רטינופתיה סוכרתית - מניעה וטיפול > טיפול

הפגיעה בראייה מתרחשת כאשר נוזל וחלבון דולפים מכלי דם לא תקינים בעין ומצטברים במרכז הראייה ברשתית (מקולה). לתופעה זו קשור חלבון VEGF – חלבון המהווה "פקטור צמיחה" (vascular endothelial growth factor) ומעודד צמיחה פתולוגית של כלי הדם הלא תקינים. על מנת לחסום את פעילותו, מוזרקות לעין תרופות נוגדות פעילות לחלבון:
אפליברספט - תרופה הרשומה בשם המסחרי "איילה" לשימוש בישראל ובעולם לטיפול בבצקת מקולרית על רקע סוכרת, ולטיפול בפגיעה בראייה הנגרמת עקב מחלות רשתית. אייליה כלולה בסל הבריאות של מדינת ישראל לבצקת מקולרית על רקע סוכרת כקו טיפול שני לאחר התרופה Bevacizumab. אפליברספט מאושרת ורשומה לשימוש גם בארצות הברית ובאירופה.
Bevacizumab - היא תרופה אנטי סרטנית, הרשומה בשם המסחרי "אווסטין", ופוגעת ביכולתו של הגידול הסרטני ליצור כלי דם - אנגיוגנזה. ה-Avastin היא תרופה זולה יחסית ולא נערך בה מחקר מקיף עבור הטיפול בבצקת מקולרית על רקע סוכרת, לפיכך היא אינה מאושרת על ידי מנהל המזון והתרופות האמריקאי (ה-FDA) למטרה זו. למרות זאת, רופאים ומטופלים משתמשים בה בהצלחה על ידי הזרקתה בכמויות קטנות לעין.
לוסנטיס (Lucentis) - החברה המייצרת את האווסטין (נוברטיס), פיתחה תרופה דומה עם מולקולה קטנה יותר בשם Lucentis, אשר קיבלה ביולי 2006 אישור ("התוויה") של מנהל המזון והתרופות האמריקאי עבור טיפול ב-AMD רטוב ה-Lucentis יקרה פי 20 ויותר מן האווסטין (עקב עלות המחקרים וסיבות מסחריות), אף על פי שמדובר באותה מולקולה כמעט.
מחקר השוואתי בתרופות לבצקת מקולרית

יעילות עדיפה של אייליה על פני התרופות האחרות, בטיפול בבצקת מקולרית על רקע סוכרת: ב-2015 פורסמו תוצאות מחקר בשם Protocol T שביצעה קבוצת DRCR.net (קבוצת חוקרים עצמאית בארצות הברית בשם The Diabetic Retinopathy Clinical Research Network). המחקר בדק והשווה את יעילותן של שלוש תרופות נוגדות VEGF - אייליה, לוסנטיס ואווסטין, בטיפול בבצקת מקולרית על רקע סוכרת (DME). המחקר בוצע ב-89 מרכזים רפואיים שבהם טופלו 660 חולים בבצקת מקולרית על רקע סוכרת, והוא נמשך על פני שנה. תוצאות המחקר הראו כי יעילותה של אייליה עדיפה על פני שתי התרופות האחרות, עם פרופיל בטיחות דומה. אפקט זה ניכר במיוחד במטופלים בעלי חדות ראייה התחלתית נמוכה. המחקר פורסם ב-New England Journal of Medicine ומוצג באתר רשויות הבריאות האמריקאיות NIH ותוצאותיו:

שיפור בראייה: המחקר הראה שלאחר שימוש באייליה המטופלים שכבר איבדו מראייתם, הרוויחו בחזרה את האפשרות לראות 19 אותיות. המטופלים באווסטין הרוויחו בחזרה רק 12 אותיות, ובלוסנטיס 14. כשנבחנה אייליה מול לוסנטיס נמצא שעם אייליה היו 34% יותר חולים שהרוויחו 3 שורות של ראייה מאשר עם לוסנטיס.

הקטנת עובי הבצקת ברשתית: במטופלי אייליה ירד עובי הבצקת ב-169 מיקרון. במטופלי לוסנטיס ירד עובי הבצקת ב-147 מיקרון. במטופלי אווסטין ירד עובי הבצקת ב-101 מיקרון.
הערות שוליים

↑  "רטינופתיה סוכרתית: גורמים", אתר "מכבי שירותי בריאות"
↑  https://www.ncbi.nlm.nih.gov/books/NBK538141/
↑  https://www.akupunktur-noll.de/en/macular-degeneration/macular-degeneration-diagnosis/amsler-grid-test-for-the-diagnosis-and-early-detection-of-macular-degeneration-amd/
↑  https://www.healthcentral.com/article/dme-vs-amd-whats-the-difference#:~:text=SIMILARITIES-,What%20Are%20the%20Similarities%3F,-Both%20conditions%20involve
↑  "רטינופתיה סוכרתית: רואים סוכר בעיניים", אתר "שירותי בריאות כללית"
↑  "רטינופתיה סוכרתית", אתר המרכז הרפואי הדסה
↑  https://www.clalit.co.il/he/your_health/Preventive_medicine/Documents/amd.pdf
↑  https://www.camoni.co.il/ניוון-מקולרי-גילי-–-מה-שצריך-לדעת#:~:text=יש%20לפנות%20במהירות%20לרופא%20עיניים%20לבירור%20האפשרות%20להתפתחות%20ניוון%20מקולרי.
↑  "רטינופתיה סוכרתית", ד"ר יוסף פרנץ, מנהל היחידה לניתוחי רשתית וזגוגית, מרכז רפואי מאיר, אתר "עמותת לראות למניעת עיוורון בישראל"
↑  "גישה טיפולית בעין סוכרתית", ד"ר ענת רוזנבלט,"ויקירפואה"
↑  עלון לרופא, אייליה, אגף הרוקחות במשרד הבריאות
↑  חוזר מנכ"ל משרד הבריאות 3/2018 - הרחבת סל שירותי הבריאות לשנת 2018. 10 בינואר 2018
↑  FDA approves Eylea for Diabetic Macular edema
↑  FDA approves Eylea for wAMD
↑  EU Panel OKs Aflibercept (Eylea) for Diabetic Macular Edema
↑  European Medicines Agency authorization details - Eylea
↑  ראו למשל דיווח חדשותי
↑  ד"ר דויד האוזר, "אווסטין או לוסנטיס": מחקר CATT שפורסם ב-2011 הראה כי בתקופת של שנה אחת, אין הבדל משמעותי ביעילות של אווסטין ולוסנטיס כטיפול בניוון מקולרי רטוב
↑  The relative efficacy and safety in the treatment of Diabetic Macular Edema
↑  Comparative Effectiveness Study in the treatment of Diabetic Macular Edema
| --- | --- |
בקרת זהויות :  NLI: 987007550679905171  BnF: cb12015606k (data)  LCCN: sh85037472  LNB: 000334347  NDL: 00935390  NKC: ph134756 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
לוח אמסלר הנתפס בראייה תקינה - הקווים ישרים ומקבילים
לוח אמסלר הנתפס בראייה לא תקינה. במקרה כזה יש לפנות לרופא באופן מיידי
אורסטס

ערך זה עוסק בדמות במיתולוגיה היוונית. אם התכוונתם למשמעות אחרת, ראו .
| --- | --- |

 תרבות:  מיתולוגיה יוונית 
 אלים מקבילים:  Agamemnonides 
 אב:  אגממנון 
 אם:  קליטמנסטרה 
 אחים:  אלקטרה, כריסוטמיס, לאודיקה, Iphianassa 
 בן או בת זוג:  הרמיוני 
 צאצאים:  טיסמנוס, Penthilus 
 
מצפונו של אורסטס - ציור מאת האמן ויליאם אדולף בוגרו, 1862.
אורסטס ופילאדס, בפסל רומאי מהמאה הראשונה לפנה"ס. אורסטס ופליאדס מתוארים לרוב כזוג נאהבים.
אורסטס (ביוונית: Oρέστης) הוא בנם של אגממנון וקליטמנסטרה, אחיה של איפיגניה על פי המיתולוגיה היוונית.
מספר מחזות תיאטרון נכתבו על בסיס המיתולוגיה הקשורה לדמותו, סיפור חטאו והמעשים שנדרש על מנת להיטהר מחטא זה.
ספרות יוון העתיקה > הומרוס

על פי הומרוס, אורסטס, בנם של אגממנון וקליטמנסטרה, לא היה במיקנה בעת שובו של אביו ממלחמת טרויה. עם שובו נרצח אגממנון על ידי קליטמנסטרה ומאהבה אייגיסתוס.
שמונה שנים לאחר מכן שב אורסטס מאתונה ונוקם את דמו של אביו על ידי רצח מאהבה של אימו - אייגיסתוס. קליטמנסטרה רוצה לנקום את מות מאהבה ולרצוח את בנה.
על פי גרסת פינדארוס, אומנתו של אורסטס ארסינואה ואחותו אלקטרה מצילות אותו ומבריחות אותו אל מחוץ לארמון. אורסטס בורח לפאנוטה על הר פרנסוס, שם הוא מתגורר בארמון המלך סטרופיוס.
בגיל 20 הוא מצווה על ידי האורקל מדלפי לשוב לביתו ולנקום את מות אביו. הוא שב עם חברו פילאדס, בנו של סטרופיוס. על פי אייסכילוס הוא פוגש את אחותו אלקטרה בקבר אביו, ויחד הם נוקמים את דם אביהם על ידי הרג אמם.
בעקבות רצח זה משתגע אורסטס.
סיפור זה מסופר באופן שונה על ידי סופוקלס במחזהו "אלקטרה" ועל ידי אוריפידס במחזהו "אלקטרה".
ספרות יוון העתיקה > מחזות יווניים

סיפורו של אורסטס היווה את הבסיס למחזות:
"אורסטיה" - טרילוגיה של טרגדיות מאת המחזאי אייסכילוס (המחזות הם אגממנון, נושאות הנסכים ונוטות החסד)
המחזה אלקטרה מאת סופוקלס
המחזות אלקטרה, איפיגניה בטאוריס ואורסטס מאת אוריפידס.
במחזהו של אייסכילוס "נושאות הזעם" אורסטס משתגע לאחר רצח אימו ונרדף על ידי האריניות - שתפקידן להעניש חוטאים שחטאו כנגד משפחתם. אורסטס מוצא מקלט במקדש אפולון בדלפי אולם אף שאפולון הורה לו לרצוח את אימו על מנת לנקום את אביו, הוא לא יכול להגן עליו מפני האריניות. עם הגיעו לאתונה מארגנת האלה אתנה משפט בו הוא נשפט על ידי 12 שופטים מאטיקה. השופטים אינם מסוגלים להחליט (שישה מזכים אותו ושישה מרשיעים) ולבסוף אתנה קובעת כי הוא חף מפשע, ואורסטס מקים מזבח לאתנה.
על פי גרסתו של אייסכילוס עונשו מסתיים בשלב זה, אולם לפי גרסת אוריפידס, על מנת לברוח מזעם האריניות נאלץ אורסטס, במצוות אפולו להגיע לטאוריס ולקחת משם את פסל האלה ארטמיס שנפל מהשמים, ולהביאו לאתונה.
בהתאם למנהג אנשי טאוריס לאסור את כל הזרים המגיעים לארצם ולהקריבם לאלה ארטמיס, אורסטס וחברו פילאדס נתפסים, נאסרים ומובלים למקדש האלה שם אורסטס פוגש את אחותו איפיגניה, שאינה מזהה אותו. איפיגניה מציעה לשחרר אותו אם ייקח מכתב למשפחתה ביוון. אורסטס מסרב לקחת את המכתב ומציע שחברו ייקח את המכתב במקומו וכך חייו ינצלו בעוד שהוא יוצא להורג. פילאדס מסכים אבל לאחר שהוא מקבל את המכתב הוא מבין מי היא איפיגניה, ומגלה לאחים את זהותם. יחד הם נמלטים עם פסל האלה.
לאחר שובו של אורסטס ליוון הוא הורג את בנו של אייגיסתוס - אלטה ומשתלט על ממלכתו של אביו - מיקנה.
עוד סופר שהוא מת מנשיכת נחש בארקאדיה, ונקבר בספרטה.
על פי סרביוס (ב"אנאידה") הוא נקבר באריקיה וגופתו נלקחה לרומא.
ספרות מאוחרת

בספרו של הרודוטוס "ההיסטוריה" מצוין כי האורקל של דלפי אמר לספרטנים כי לא יוכלו להביס את טגאה עד שיביאו עצמות אורסטס ויקברו אותם בספרטה. סיפור זה מנסה להסביר את האמונה שאורסטס קבור בספרטה.
אלקטרה ואורסטס, מתוך הספר סיפורי הטרגיקנים היווניים מאת אלפרד צ'רץ'.
נמל התעופה הבין-לאומי טריבהוואן

נמל התעופה הבין-לאומי טריבהוואן (בנפאלית: त्रिभुवन अन्तर्राष्ट्रिय विमानस्थल) הוא נמל התעופה הבינלאומי היחיד בנפאל. הוא ממוקם בקרבת בירת המדינה קטמנדו. בשנת 2016 עברו בו 5.27 מיליון נוסעים במסגרת 103,248 תנועות מטוסים.
תולדות הנמל

נמל התעופה שוכן בעמק קטמנדו, כששה קילומטרים ממזרח למרכזה של קטמנדו, בגובה של 1,338 מטר מעל פני הים. הוא החל לפעול ב-1949 ונקרא בתחילה נמל התעופה גאוצ'אור (Gauchaur). ב-1955 נחנך על ידי מלך נפאל מהנדרה ונקרא נמל התעופה טריבהוואן על שם אביו המלך. ב-1964 קיבל הנמל את שמו הנוכחי.
מסלול הדשא המקורי בנמל נסלל מחדש ב-1957 והפך למסלול בטון. ב-1967 הוארך מ-1,140 מטר ל-2,000 מטר. ב-1975 הוארך ל-3,000 מטר. ב-1972 החלו לפעול בנמל מטוסי סילון. בנמל אין מערכת נחיתת מכשירים (ILS).
בנמל התעופה פועלים טרמינל לטיסות בינלאומיות, טרמינל לטיסות פנים וטרמינל לאח"מים.
מאז 1972 התרחשו בנמל ובסביבתו 12 תאונות מטוסים, מהן תשע קטלניות. בחמורה שבהן, ב-28 בספטמבר 1992, התרסק מטוס של פקיסטן אינטרנשיונל איירליינס בעת שהתקרב לנחיתה בנמל וכל 167 יושביו נספו. ב-24 בדצמבר 1999 נחטף מטוס של אינדיאן איירליינס שהמריא מהנמל ואולץ לנחות באפגניסטן. נוסעיו שוחררו לאחר שבוע.
חברות תעופה ויעדים

נמל התעופה משרת למעלה מ-30 חברות תעופה ומשמש כבסיס פעולה מרכזי למספר חברות נפאליות. פועלים ממנו קווי תעופה ליעדים פנימיים רבים וקווים בינלאומיים ליעדים בסין, הונג קונג, קוריאה, תאילנד, סינגפור, הודו, סרי לנקה, מלזיה, פקיסטן, מדינות המפרץ הפרסי וטורקיה.
בשנת 2007 פסקו הטיסות מהנמל לאירופה עם ביטול קו התעופה של חברת אוסטריאן איירליינס לווינה. ב-2013 חידשה טורקיש איירליינס את הקשר הישיר בין הנמל לאירופה עם הפעלת קו התעופה הישיר לאיסטנבול.
יו אס-בנגלה איירליינס

יו אס-בנגלה איירליינס היא חברת תעופה בנגלית פרטית שבסיסה בנמל התעופה הבינלאומי דאקה. החברה היא חברת בת של קבוצת US-Bangla, מיזם משותף בין ארצות הברית לבנגלדש. בנוסף לכך, מחזיקה במשרדים גם בארצות הברית, הודו, קנדה ותאילנד.
החברה נוסדה בשנת 2010 והחלה לתפעל טיסות ב-17 ביולי 2014. בתחילת דרכה, החלה החברה לתפעל טיסות פנימיות בלבד מבסיסה בנמל התעופה הבינלאומי שאהג'לאל. ביולי 2016 הכריזה החברה על רכישת 3 מטוסי בואינג 737-800 והפעלת קווים ליעדים בינלאומיים חדשים כגון דובאי וסינגפור.
יעדים

נכון למרץ 2018 החברה טסה ליעדים הבאים:
בנגלדש בנגלדש
דאקה (בסיס)
בריסאל
ג'סור
סילהט
סאדיפור
קוקס בזאר
ראג'שהי
הודו הודו
קולקטה
הרפובליקה העממית של סין הרפובליקה העממית של סין
גואנגג'ואו
מלזיה מלזיה
קואלה לומפור
נפאל נפאל
קטמנדו (לשעבר)
סינגפור סינגפור
סינגפור
עומאן עומאן
מאסקט
תאילנד תאילנד
בנגקוק
צי המטוסים

צי המטוסים של החברה נכון לדצמבר 2018:
| כלי טיס | בצי | בהזמנה | נוסעים> C | נוסעים> Y | נוסעים> סה"כ | הערות |
| --- | --- | --- | --- | --- | --- | --- |
| בואינג 737-800 | 3 | 3 | 8 | 156 | 164 |  |
| בומברדיה Q400 | 3 | 3 | — | 76 | 76 |  |
| סה"כ | 6 | 6 |  |  |  |  |
תאונות ותקריות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ב-12 במרץ 2018 התרסק מטוס בומברדייה Q400 בטיסה 211 בנמל התעופה בקטמנדו בזמן הנחיתה. 51 מתוך 71 הנוסעים ואנשי הצוות על סיפון המטוס נספו.
הערות שוליים

↑  פרטי צי המטוסים של יו אס-בנגלה איירליינס, באתר airfleets.net (באנגלית)
↑  https://www.thedailystar.net/business/us-bangla-airlines-fly-chinese-city-1561012
אליהו בעל שם מחלם

ערך זה עוסק ברבי אליהו בעל שם ב"ר אהרן יהודה מחלם. אם התכוונתם לרבי אליהו בעל שם ב"ר משה, ראו .
רבי אליהו ב"ר אהרן יהודה בעל שם מחלם (1520 לערך - 1583) היה מקובל ורב קהילת חלם.
ביוגרפיה

נולד בעיר חלם לרבי אהרן יהודה שכיהן ברבנות הערים חלם, לובלין ובעלז בין השנים 1520–1542. בבחרותו למד בלובלין בישיבת המהרש"ל, ואף נסמך להוראה על ידו. המשיך בזמן כהונתו ברבנות בקשריו עם המהרש"ל שכבדו מאוד. כן עמד בקשר עם הב"ח, ואף עמד עמו במשא ומתן הלכתי.
קבלה מעשית ויצירת גולם

רבי אליהו נודע כבעל קבלה ובעל מופת, ואף נתפרסם בזכות הסיפור על יצירת גולם על פי ספר יצירה. מעשה הגולם מופיע כבר בכתב-יד מהמחצית הראשונה של המאה ה-17. גם החכם צבי שהיה בנה או נכדה של נינתו מביא עדות על יצירת אדם על ידי רבי אליהו. בנו של החכם צבי, רבי יעקב עמדין, כותב בשם אביו כי לאחר שהלך הגולם וגדל מאוד, נתיירא ר' אליהו שלא יחריב את העולם, וניתק את השם הקדוש שהיה דבוק במצחו. אלא שתוך כדי התעסקותו, הזיקו הגולם ועשה שריטה במצחו. בדבריהם דנים החכם צבי והיעב"ץ במעמדו ההלכתי של הגולם – לדוגמה, האם יוכל להצטרף למניין? שניהם מכריעים שלא יוכל להצטרף.
על פי מה שכתב רבי מנחם מנדל קרנגל בהערותיו "מנחם ציון" על ספר שם הגדולים בערך של רבי אליהו בעל שם מחלם היה תלמידו של מהר"ל מפראג מה שמסביר ומבסס יותר את המסורת של יצירת הגולם על ידו וכן על ידי המהר"ל.
לפי גרסה עממית הגולם נוצר מחימר, ועמד בשוק וגרזן בידו, כל איכר שרצה להרע ליהודי הגולם הרגו. תפקיד הגולם היה גם לעבוד בבית המדרש ולעזור לרב ולרבנית. כשהתפרסם מעשה הגולם לפריץ לקח ר' אליהו את הגולם לעליית הגג של בית הכנסת, הוציא מפיו את שם המפורש והפכו שוב לחימר.
שני אליהו בעל שם

באותה תקופה פעל בוורמייזא (גרמניה) רבי אליהו לואנץ, שנקרא אף הוא רבי אליהו בעל שם. עובדה זו יצרה בלבול רב, והיו שבטעות איחדו אותם לכדי אישיות אחת, אף שהיו אלו אנשים שונים שעסקו בענייני קבלה באותה תקופה, אך ללא קשר ביניהם.
בספר הזכרונות לאדמו"ר הריי"צ מחב"ד, בפרק נה מגולל סיפור השתלשלות הקמת "מחנה הנסתרים" על ידי אליהו בן יוסף יוזפא בעל שם מוורמייזא - הוא רבי אליהו לואנץ. ככל הנראה נזכר שם כמי שאביו הוא ר' יוסף, מכיוון שסבו היה רבי יוסף לואנץ[דרוש מקור].
הערות שוליים

↑  שו"ת מהרש"ל סי' מב, באתר היברובוקס
↑  שו"ת הב"ח החדשות סי' עז, באתר היברובוקס
↑  הגולם של אליהו מחלם
↑  שו"ת חכם צבי סימן צג, באתר היברובוקס
↑  שו"ת שאילת יעבץ סימן פב, באתר היברובוקס. מגלת ספר, עמוד 4, באתר היברובוקס
↑  ב. מ. ארליך, שני צדיקים בחלם. בתוך ספר הזיכרון לקהילת חלם, תל אביב תשמ"א. עמוד 210
↑  ראו על כך מה שהביא הרב שלמה שפרכר במאמרו בקובץ ישורון מדברי ר' חיים מיכל ומדברי רח"נ דמביצר בספרו כלילת יופי
↑  בספר סדר הדורות, ה"א של"ג, כתב: הג"מ אליהו בעל שם אב"ד דק"ק חעלם בווירמז חיבר ספר אדרת אליהו פי' על הזוהר וכו'
| --- | --- |
בקרת זהויות :  NLI: 987007307978705171  ISNI: 0000 0000 6596 0062  NKC: ola20241226710  VIAF: 97174829   WorldCat (עם VIAF): 97174829
משפחת אפשטיין

משפחת אפשטיין (נכתב גם: אפשטין ועפשטיין) היא משפחת לויים יהודית, בת כחמש מאות שנה, שהצמיחה מתוכה רבנים, סופרים, מנהיגי ציבור, חוקרים ומלומדים.
הרב ברוך אפשטיין, שחקר את מוצא המשפחה, כתב כי מוצא משפחת אפשטיין מספרד, מצאצאי רבי אהרן הלוי מברצלונה (הרא"ה) ורבי זרחיה הלוי מגירונדי, בעל המאור. שמה המקורי היה בנבנשתי. לאחר פרעות במאה ה-14 בספרד התיישב  חלק מהמשפחה בטורקיה וחלק אחר בגרמניה, בעיר אפשטיין שבמדינת הסן, ושם החליפו בני המשפחה את שמם מבנבנשתי לאפשטיין.
על פי ספרו של הרב ברוך אפשטיין נעשה עץ יוחסין של המשפחה ומכיל רבנים רבים.
יש ענף אחר של משפחת אפשטיין שאינו קשור למשפחת אפשטיין הלויים. אחד מבני המשפחה, הרב משה מרדכי אפשטיין, אף שינה את איות שם משפחתו לאפשתֵין, כדי למנוע את ייחוסו בטעות למשפחת אפשטיין הלויים. גם ר' פנחס אפשטיין ראב"ד העדה החרדית ואחיו ר' זרח אפרים אפשטיין ראש ישיבת תורת חיים הם מאותה המשפחה.
מבני המשפחה

הרב נתן הלוי אפשטיין – רבה של פרנקפורט דמיין בראשית המאה ה-14.
הרב אריה לייב הלוי אפשטיין – רב ומקובל במאה ה-18, בעל הפרדס.
הרב קלונימוס קלמן הלוי אפשטיין – מגדולי החסידות, בעל המאור ושמש.
הרב יחיאל מיכל אפשטיין – רבה של נובהרדוק, בעל ערוך השולחן.
הרב ברוך אפשטיין – בנו של הרב יחיאל מיכל אפשטיין. בעל התורה תמימה.
הרב משה יחיאל הלוי אפשטיין – האדמו"ר מאוז'רוב.
הרב אפרים מרדכי בן שלמה זלמן עפשטיין - מחבר ספר מחנה אפרים על המהרש"א (וילנה תרמ"ג).
הרב יצחק הלוי אפשטיין היה דיין בתל אביב, ממקימי הרבנות הצבאית ומעורכי האנציקלופדיה התלמודית
הרב יצחק אייזיק אפשטיין ב"ר מרדכי הלוי  (נודע בכינויו ר' אייזיק הוֹמְלֶר) מגדולי תלמידיו של אדמו"ר הזקן בעל התניא והשולחן ערוך הרב.
פרופ' יעקב נחום אפשטיין - חוקר תלמוד וממקימי האוניברסיטה העברית בירושלים.
יורי לויטן - שדר רדיו מוסקבה במלחמת העולם השנייה
עוד מצאצאי המשפחה:
האדמו"ר רבי מנחם נחום עפשטיין מקוברין - ביאליסטוק. (על אף ששם משפחתו עפשטיין, איננו בן אחר בן למשפחת עפשטיין אלא שם משפחתו המקורי היה קצנלבוגן, וסביו אימץ את שם משפחת חותנו).
הרב שאול קצנלנבוגן  בן אחר למשפחת עפשטיין, שינה את שם משפחתו מעפשטיין לקצנלנבוגן), וצאצאיו, ובהם: החזון איש (הרב אברהם ישעיהו קרליץ) הרב פרופ' שאול ליברמן.
הרב מרדכי זאב גולדשטיין - רב בליסקווא ומחבר ספר פתחי עולם (וילנה תרמ"ג).
עמוס אפשטיין - איש עסקים
הערות שוליים

↑  ספר מקור ברוך, חלק ראשון עמ' 671.
↑  ראו גם: מאיר וונדר, אנציקלופדיה לחכמי גליציה כרך ב'. ומובא שם כי על פי מגילות ייחוס עתיקות גם משפחת הורוביץ מקורה במשפחתו של רבי זרחיה הלוי.
↑  ראו באתר לזכרו של חיים מנחם אפשטיין ובדברי בנו על עץ היוחסין.
רמי דותן (האגודה למען החייל)

ערך זה עוסק בתת־אלוף שעמד בראש האגודה למען החייל. אם התכוונתם לראש להק ציוד לשעבר שהורשע בגנבה, ראו .
| --- | --- |
אין תמונה חופשית
 לידה:  11 בנובמבר 1935 לוב
 פטירה:  2 במרץ 2024 (בגיל 88) חיפה, ישראל
 מקום קבורה:  בית הקברות היהודי שדה יהושע (כפר סמיר) 
 תאריך עלייה:  1949
 מדינה:  ישראל ישראל
 השתייכות:   צבא הגנה לישראל
 דרגה:    תת-אלוף
 תפקידים בשירות
 קצין אפסנאות עוצבת געש  קצין תחזוקה חי"ר וצנחנים  קצין תחזוקה ראשי
 פעולות ומבצעים
   מלחמת סיני    מלחמת ששת הימים    מלחמת ההתשה    מלחמת יום הכיפורים    מלחמת לבנון הראשונה
 תפקידים אזרחיים
 יו"ר האגודה למען החייל
 
רמי דותן (11 בנובמבר 1935 – 2 במרץ 2024) היה קצין צה"ל בדרגת תת-אלוף, ששירת כקצין תחזוקה ראשי וכיו"ר האגודה למען החייל.